**ΕΚΔΗΛΩΣΗ ΥΠΟΔΟΧΗΣ ΤΩΝ ΠΟΛΙΤΙΣΤΙΚΩΝ ΘΗΣΑΥΡΩΝ   
ΠΟΥ ΕΠΑΝΑΠΑΤΡΙΣΘΗΚΑΝ ΤΟΝ ΑΥΓΟΥΣΤΟ ΤΟΥ 2015   
ΑΠΟ ΤΗ ΓΕΡΜΑΝΙΑ   
ΚΑΙ ΠΑΡΟΥΣΙΑΣΗ ΤΟΥ ΠΡΟΓΡΑΜΜΑΤΟΣ   
ΣΥΝΤΗΡΗΣΗΣ ΕΠΑΝΑΠΑΤΡΙΣΘΕΝΤΩΝ ΘΗΣΑΥΡΩΝ**

Την Τρίτη, 15 Σεπτεμβρίου 2015 και ώρα 10.00 π.μ. διοργανώνεται στο Βυζαντινό Μουσείο του Ιδρύματος Αρχιεπισκόπου Μακαρίου Γ΄ εκδήλωση υποδοχής θησαυρών, οι οποίοι επαναπατρίσθηκαν από το Μόναχο της Γερμανίας, στις 28 Αυγούστου 2015. Παράλληλα,  θα παρουσιαστεί το Πρόγραμμα Συντήρησης όλων των επαναπατρισθέντων θησαυρών από το Μόναχο και το οποίο γίνεται σε συνεργασία με την κυβέρνηση της Ελβετικής Ομοσπονδίας.

Την Εκδήλωση θα χαιρετίσουν η Α.Ε. ο πρέσβης της Ελβετίας κ. Peter Reinhardt,                          o Έντιμος Υπουργός Μεταφορών, Επικοινωνιών και Έργων κ. Μάριος Δημητριάδης και          η Α.Μ. ο Αρχιεπίσκοπος Κύπρου κ.κ. Χρυσόστομος Β΄.

Στο Πρόγραμμα συμμετέχει η Ελβετική Κυβέρνηση με ποσόν 100,000 φράγκων το οποίο αντιπροσωπεύει το 22% των εξόδων του Προγράμματος. Τη συντήρηση των έργων αναλαμβάνει το Τμήμα Αρχαιοτήτων Κύπρου σε συνεργασία με το Βυζαντινό Μουσείο Ιδρύματος Αρχιεπισκόπου Μακαρίου Γ΄ και το Βυζαντινό και Χριστιανικό Μουσείο Αθηνών.  
  
Θα ακολουθήσει ξενάγηση και παρουσίαση των επαναπατρισθέντων εκκλησιαστικών θησαυρών και επεξήγηση του Προγράμματος Συντήρησης και Αποκατάστασης όλων των έργων, που επαναπατρίσθηκαν από τη Γερμανία, σε διαφορετικές χρονικές περιόδους.

Στους θησαυρούς, που επαναπατρίσθηκαν, περιλαμβάνονται τοιχογραφίες, ζεύγη βημοθύρων, εικόνες και χειρόγραφα βιβλία. Επαναπατρίσθηκαν, επίσης, 7 προϊστορικές αρχαιότητες οι οποίες μεταφέρθηκαν στο Κυπριακό Μουσείο στη Λευκωσία.